[{"text_idx": "#000002", "text": "Mae ein Darparwyr Llety a\u0302 Chymorth yn cynnig ystafell sba\u0302r yn eu cartref i bobl ifanc 16 i 21 oed sydd angen cymorth ac arweiniad cyn y gallant fyw\u2019n annibynnol. Maent yn croesawu pobl ifanc sy\u2019n gadael gofal, pobl ifanc mewn gofal neu blant digartref 16/17 oed yn benodol. Mae Llety a\u0302 Chymorth ar gyfer pobl ifanc nad ydynt efallai\u2019n barod i fyw ar eu pennau eu hunain ac sydd angen ychydig o arweiniad a chymorth."}, {"text_idx": "#000005", "text": "Mae Llety a\u0302 Chymorth yn ffordd gadarnhaol o helpu pobl ifanc i ddatblygu sgiliau a hyder i\u2019w galluogi i fyw\u2019n annibynnol yn y dyfodol. Mae\u2019r rhan fwyaf o bobl ifanc yn aros am tua 6-12 mis cyn symud ymlaen, ond wrth gwrs, mae\u2019n gallu amrywio."}, {"text_idx": "#000006", "text": "Pwy all fyw mewn llety a\u0302 chymorth?"}, {"text_idx": "#000009", "text": "Gall unrhyw un dros 21 oed sy\u2019n byw yn ardal Caerdydd ac sydd ag ystafell sba\u0302r wneud cais i fod yn Ddarparwr Llety a\u0302 Chymorth."}, {"text_idx": "#000010", "text": "Nid yw swydd lawn-amser yn eich rhwystro rhag cymryd rhan yn y cynllun. Ni fydd p\u2019un a ydych yn berchen ar eich cartref neu\u2019n ei rentu yn effeithio ar eich cais.Rydym yn croesawu ceisiadau gan bobl o bob cefndir a diwylliant, waeth beth yw eu cyfeiriadedd rhywiol, rhyw neu statws priodasol. Y prif feini prawf yw y gallwch gynnig amgylchedd diogel a\u2019ch bod yn barod i gefnogi person ifanc."}, {"text_idx": "#000013", "text": "Gall dod yn ddarparwr llety fod yn brofiad hynod werthfawr ac mae wir yn gwneud gwahaniaeth i\u2019r bobl ifanc rydych yn eu cefnogi."}, {"text_idx": "#000014", "text": "Os hoffech wybod mwy, gallwn gysylltu a\u0302 chi i drafod y cynllun, i ateb unrhyw gwestiynau ac i drefnu ymweliad cartref os ydych am fwrw ymlaen ymhellach."}, {"text_idx": "#000016", "text": "\u00a3189 yr wythnos y byddwch yn ei dderbyn fel darparwr llety a\u0302 chymorth. Bydd disgwyl i chi roi i\u2019r person ifanc ddau bryd bwyd / bwyd bob dydd (brecwast / pryd gyda\u2019r nos) ac ystafell wely iddo ef ei hun."}, {"text_idx": "#000017", "text": "Cysylltwch a\u0302\u2019r ti\u0302m Llety a\u0302 Chymorth os oes gennych ddiddordeb mewn cefnogi person ifanc. Ffoniwch 029 2087 3797 neu e-bostiwch [email protected]"}, {"text_idx": "#000018", "text": "Neu llenwch ein ffurflen gyswllt ar-lein a byddwn yn cysylltu a\u0302 chi."}]